Hierdie virus draai my hele wêreld op sy kop | Netwerk24
Hierdie virus draai my hele wêreld op sy kop
Deur Daan, Alberton 17 Junie 2021 05:06
So raak hierdie Karookind, wat vasgevang is in die stad van sonde, toe 70. Gelukkig ontduik hy nog die virus wat mense naby en om hom afmaai. Hy is ook baie dankbaar daarvoor.
Die virus tas hom gelukkig nie fisiologies aan nie, wel dalk soms psigologies. Dit het sy wêreld op sy kop gedraai. Voel ingehok, selfs vasgekeer. Verhoudings ly, terwyl vasgekeerde humeure hoogty vier. Daar is so-veel teenstrydighede. Petrolpry­se kom af, dieselpryse gaan op, die ekonomie is witwarm, werkloosheid vier hoogty, armoede verswelg die nasie. Net politici ploeter ongestoord voort en maai waar daar nie gesaai is nie.
Gelukkig bly daar hoop en geloof. Geanker in Hom wat in beheer is. Ons hier sal slegs ten dele verstaan. Al opsie is vasbyt, deurdruk en glo ons oorlewing is op ons vaste anker. Dis maar al wat oorbly.